**Дарсил тема: Х1ажи Гъизимирзаев «Васасде». 9 класс**

**Х1адур гьабуна:**

**Гъизилюрт шагьаралъул**

**МКОУ СОШ№3**

**маг1арул мац1алъул муг1алим**

**Ах1мадова З.М.**

**Дарсил мурадал ва масъалаби:**

**1.Лъай кьеялъул :**

-Х1ажи Гъазимирзаевасул г1умрудул х1акъалъулъ ва «Васасде» абураб кеч1алъулгун лъай –хъвай гьаби;

-ц1алараб коч1ол маг1на бич1ч1и;

- гьеб пасих1го дурусго ц1алиялъул бажари борхизаби;

**2.Лъай цебет1еялъул:**

- к1алзул калам цебет1ей ;

- коч1ол анализ гьабизе лъай;

- коч1ол маг1на бич1ч1и;

**3.Тарбия кьеялъул.**

- лъималазул рек1елъ жиндир г1агараб росдадае,маг1арул мац1алде рокьи бижизаби:

- «Васасде» абураб коч1ол гъваридаб ,тарбия кьеялъул маг1на рек1елъе биччай;

**Дарсил тайпа :** г1адатияб дарс

**Дарсил алатал**: т1ехь,сапаралъул т1амач,презетнтация…

**Дарсил ин:**

**1.Авалияб г1уц1и .Лъимал дарсиде х1адури.**

Рек1елъан бач1унеб ,рокьи г1емераб,

Гьоц1ог1ан гьуинаб,бакъг1ан гвангъараб ,

бакъул ч1ор г1адинаб, ц1а г1адаб салам!

Буго нужеде,дир маг1арулал!(Слайд1)

Лъимал,жакъа нилъеца сапар бухьине буго Г1агараб росулъе. Нужеда цере руго сапаралъул т1анчал,нужецаго нужеего къиматал лъезе ругел.(Слайд 3)

**2.Рокъобе х1алт1иялъул хал гьаби:**

Дарсил авалда нелъеца хал гьабизе буго рокъобе кьун бук1араб х1алт1иялъул – Ф.Г1алиевалъул «Манарша» .

(х1ай «Щив вахъинев миллионерлъун») (слайд 4-17)

**3.Дарсил темаялде рачин: (**Слайд 18-21)

Хал гьабе ,лъимал,нилъеда цебе буго хъизаналъул гъвет1.:

\_ Гьаб гъот1ол авалалда,щив камун вугев?(эмен)

\_ щиб малъулеб инсуца?

\_ кинаб г1акълу,тарбия кьолеб нужер нужер инсуца?

Гьеб кинабго гъорлъе бачараб коч1олгун лъай хъвай гьабизе буго нилъеца жакъа. Х1ажи Гъазимирзаевасул «Васасде» абураб кеч1гун.

**4.Ц1ияб дарс.**

-Щив кколев Х1ажи Гъазимирзаев ?

Гьавуна 1928 соналъ Бакьагьеч1иб росулъ ,х1алт1ул г1умру байбихьана цудунго . Анкьго класс лъуг1арабго т1оцеве х1алт1ана вехьлъун,хадув заведующийлъун. Куч1дул хъвазе байбихьана гахъа. Г1умрудул к1удияб х1албихьи бук1иналъ хъварал куч1дузулъ кунч1ун бач1ана Х1ажие хасиятаб,хасаб т1аг1ам ,мах1,г1адатиял г1адамазул рек1елъе лъугьине лъай. Гьесул куч1дузулъ героял ккола г1адатиял г1адамал ,г1ухьби дояркаби,хурухъаби,х1алт1ухъаби. Цакъ бокьулаан цересел умумузул бук1араб пасих1аб калам. Х1ажи вук1ана СССРалъул хъвадарухъабазул союзалъул членлъун

-Жакъа нилъеца ц1ализе буго «Васасде» абураб кеч1.Циндаго нилъеца гьабила раг1абазда т1ад х1алт1и.

(слайд24,25)

-Кеч1 ц1алила цин муг1алъималъ,цинги ц1алдохъабаз ирга гьабун.

-коч1ол анализ гьабила(гьижа ч1езабила, калам загьир гьабулел алатал ралагьила) (слайд 27-34)

-лъималазул гьавураб росдаде ,г1агараб Ват1аналде рокьи бижизабизе ,Жинди – жиндир росдал х1акъалъулъ ц1ех-рех гьабила. (слайд 35-42)

**5.Х1ухьбахъиялъул лах1зат**.(слайд 43)

(«Дир Дагъистан» видеоялъухъ балагьила, «Маг1арулал ругел лъик1ал г1адамал» кеч1 киназго цадахъ ах1ила.)

**6 .Творческияб лах1зат.**

Хииял ц1алдохъаби,гьанже нилъеца гьабизе буго кутакалда лъик1аб х1алт1и . Гъаб бакъвараб гъот1ое кьезе буго ц1ияб г1умру. Гьал х1адурарал т1амхазда нилъеца хъвазе ,гнилъее инсуца кьураб тарбиялъул ,бищунго нужеда рак1алда ч1арал раг1аби,малъа –хъваял.

(Бакъвараб гъот1ое ,г1урччинал т1амхал ч1ван,ц1ияб г1умру кьела) (слайд 46-47)

**7.Дарс щула гьаби.**

Гьабсаг1ат нилъ х1алт1ила коч1ол проекталда т1ад (слайд 49-50)

**8.Рефлексия.**

-Бице ,лъимал,хириял ц1алдохъаби , нужее дарс бокьанищ?

-нуж нужедасаго рази ругищ?

-нужеца дарсие кинаб къимат лъелеб?

**9.Къиматал лъей.**

Гьанже нужеца дарсида лъола рук1арал баллал ,сверизаре къиматазде.(слайд52)

**10.Рокъобе х1алт1и**

Х1ажи Гъазимирзаевасул г1умрудул х1акъалъулъ бицине х1адуризе.

«Васасде» абураб кеч1 рек1ехъе бицине лъазабизе.

Гьалдалъун жакъасеб нилъер дарс лъуг1ана, къо мех лъик1!